**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ КОМИСИЯ ПО ЧЛ.26 АЛ.2 НА НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД**

**ОТНОСНО: УДОСТОЯВАНЕ ПОСМЪРТНО НА ПЕТКО ХРИСТОВ ЧУРЧУЛИЕВ С ОТЛИЧИЕТО „ПОЧЕТЕН ГРАЖДАНИН НА ОБЩИНА ДИМИТРОВГРАД”**

В деловодството на Общински съвет Димитровград е постъпило предложение с вх.№ ОбС-07-95/29.04.2022г. (изх. № РД-28-173/29.04.2022г.) от Иво Димов - кмет на Община Димитровград за удостояване посмъртно на Петко Христов Чурчулиев с отличието „Почетен гражданин на община Димитровград”.

Съгласно чл.24, ал.2 от НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД, предложенията за удостояване със отличието „Почетен гражданин на община Димитровград” се отправят до Общински съвет Димитровград до края на месец април на съответната календарна година и трябва да бъдат придружени от:

 1.подробни мотиви;

 2.описание на дейността на кандидата и заслугите му към Община Димитровград (прилагат се и копия от документи);

 3.биография на предлагания кандидат;

 4.писмено съгласие на кандидата или неговите наследници за удостояване с отличието.

 Налице са всички необходими документи по НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД, поради което следва да бъде внесена за разглеждане настоящата докладна записка.

 Димитровград има своите достойни граждани, които с житейския и професионалния си път са достоен пример за обществото ни.

Димитровград има своите достойни граждани, които с житейския и професионалния си път са достоен пример за обществото ни.

Такъв художник е Петко Чурчулиев. Ярко име в димитровградската художествена общност, около което се оформя професионално ядро от художниците в града. Като признание към него и ролята му в изграждането на културната ни общност, в последствие градската художествена галерия е наречена с неговото име. Творческата изразност на Петко Чурчулиев и интереса към творбите, му осигуряват множество участия в национални и окръжни изложби и пленери по живопис. Реализира сам и в съавторство 14 монументални произведения, повечето от които са в Димитровград. Негови картини са притежание на галериите в Хасково, Видин, Преслав, Добрич, Раднево, частната колекция на Питер Лудвиг в Аахен, Германия, както и други частни лица. Художник с деликатна творческа чувствителност и индивидуална естетическа и емоционална мярка. Най-точно той е описан в думите на известния изкуствовед Максимилиан Киров:

„…*Петко Чурчулиев е сравнително по- слабо известен от редица други представители на своето поколение. Но причините за това не трябва да търсим в изявите му като творец, а в неговата чисто човешка скромност. Уединен в своя личен свят, той разкрива в творчеството си една много деликатна творческа чувствителност, намираща израз не само в приглушения като тоналност колорит, но и в умението да види и усети духовната чистота на своите персонажи. Дори когато чувството го кара да търси подчертана експресивност на пластичния език, живописецът никога не напуска пределите на своята естетическа и емоционална мярка. В края на живота си Петко Чурчулиев изявява един много своеобразен възглед за сюрреалистичното въздействие на картината, който намира израз в разбирането му за нефигуративно изкуство, защитено авторски на много високо художествено равнище.“*

Петко Христов Чурчулиев e роден на 08.07.1942г. в с. Искра, Пловдивски окръг. От 1963 г. живее и работи в Димитровград. През1971 г. Завършва ВТУ “Св. Св. Кирил и Методий” в класа на професор Васил Стоилов.

От 1971-1972 година е назначен за учител в град Шумен, но решава да се завърне отново в Димитровград със семейството си.

От 1972г. работи като художник към ГНС (градския народен съвет),

В периода 1974-1978 г. става уредник на Художествената галерия. Впоследствие става преподавател по изобразително изкуство към Младежкия дом, както и ръководител на кръжока по изобразително изкуство в ПГ“ Иван Вазов“ Димитровград.

Бил е член на АМХ (ателие на младия художник) и член на ръководството на СБХ- група Хасково.

**Първият художник в Димитровград, около когото се оформя професионалното ядро на художниците от града**.

Има множество участия в национални и окръжни изложби и пленери по живопис.

Реализирал сам и в съавторство 14 монументални произведения, повечето от които в Димитровград:

1972 - сграфито в 6-то Основно училище в Шумен /съавторство с Христо Дочев/

1974 -сграфито, посветено на 80-годишнината на СМЕК “Марбас”/с Атанас Яранов/

1975 - мозайка “1300 години българска държава” в училище “Пенчо Славейков” Димитровград /с Кольо Гецов/

1974 - керамично пано във вилата на ФЗС /днес ресторант Афродита/

1976 - сграфито “Отец Паисий” в едноименното училище в с. Искра, Пловдивски окръг с консултант Кольо Гецов

1977 - каменна пластика “Опазване на човека и околната среда” за ХЕИ Димитровград / съавторство с Митко Панайотов /

1981 - стенопис в у-ще “Л. Каравелов” на историческа тема / съавторство с Михалис Гарудис и Кольо Генов/

1983 - стенопис на историческа тема “Петимата от РМС” в у-ще “Пенчо Славейков” в Димитровград / с Михаилис Гарудис и Кольо Гецов /

1984 - стенопис в ПДК “Химик” – Димитровград / с Владимир Пенев/

1986 - керамика в ДСП “Валентина” – Димитровград / с Владимир Пенев/

1988 - мозайка в строително у-ще “П.Пенев” – Димитровград

1989 - керамични пана в столовата на Химически техникум “Асен Златаров” Димитровград / съвместно с Георги Стойнев /

1989 - керамично пано в заведение на бул. “България” №3 /заедно с Ради Радев/

На 10.11.2000 г неговото семейство дарява 33 живописни работи на художествената галерия в града и така стават едни от най-големите ѝ дарители.

 Негови картини са притежание още и на галериите в Хасково, Видин, Преслав, Добрич, Раднево, частната колекция на Питер Лудвиг в Аахен, Германия, както и частни лица. Художник с деликатна творческа чувствителност и индивидуална естетическа и емоционална мярка.

През 2022 година Художествена галерия „Петко Чурчулиев” ще чества 60 години от своето създаване. Художествената галерия е един от културните институти в Димитровград, която впечатлява със своята богата колекция, както съгражданите ни, така и гостите на града. Заедно с творбите на бележити български майстори,  в колекцията на Художествената ни галерия са намерили място произведения на художници, свързали творческия си път с Димитровград.

Умира на 16. 11. 1995г. в Димитровград.

 През 1997г. е уредена първата му самостоятелна изложба. Същата година Градската галерия Димитровград приема неговото име. От 1998г. следват още три самостоятелни изложби - в София и в Димитровград.

Предвид гореизложеното, на основание чл.24, ал.2 от НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД, предложението отговаря на изискванията.

 Съгласно изискванията на чл.25 от НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД, бе организирано обществено обсъждане, което се проведе на 23.06.2022 г., за което бе съставен и подробен протокол.

В изпълнение на изискванията на чл.26 от НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД, на 11.07.2022 г. се проведе заседание на нарочена комисия в състав:

1. Гергана Кръстева – председател на Общински съвет – Димитровград
2. Венета Колева – секретар на община Димитровград
3. Гроздан Грозев – председател на ПК „Култура, вероизповедания и средства за масова информация” към ОбС-Димитровград
4. Тодор Тодоров - председател на ПК „Образование, младеж и спорт” към ОбС-Димитровград
5. Антоанета Станчева – Директор на „Исторически музей”- Димитровград

Съгласно протокола от проведеното заседание, комисията счита, че предложението отговоря на изискванията на чл. 23 от Наредба № 42, за което са гласували повече от 2/3 от общия брой на членовете и следва да изготви докладна записка до Общински съвет-Димитровград с предложение за удостояване посмъртно на Петко Христов Чурчулиев с отличието „Почетен гражданин на община Димитровград”.

Съгласно чл.26, ал.3 Общинският съвет взема решение поотделно по всяко едно от внесените предложения по ал.2 с тайно гласуване с мнозинство повече от 2/3 от всички общински съветници. За удостоен с отличието „Почетен гражданин” се счита този/ тези, който е/са получил/и най-малко 2/3 от гласовете на общия брой общински съветници.

Считаме, че предложението отговаря на изискванията на чл.23, чл.24 от НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД.

 Поради горното комисията по чл.26, ал.2 от НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД предлага на Общински съвет да вземе следното

**Р Е Ш Е Н И Е**:

На осн. чл.21, ал.1, т.22 от ЗМСМА, във вр. с чл.26, ал.2 от Наредба № 42 за символиката, отличията и наградите на Община Димитровград, Общински съвет-Димитровград

1. Удостоява посмъртно Петко Христов Чурчулиев с отличието „Почетен гражданин на община Димитровград”;
2. Удостояването посмъртно с отличието "Почетен гражданин на община Димитровград" се извършва на официална церемония, която се провежда на тържествената сесия на Общинския съвет в Деня на Димитровград на 02.09.2022 г. от 18:30 ч.
3. Решението на Общински съвет - Димитровград по т. 1 за удостояване посмъртно с отличие "Почетен гражданин на община Димитровград" след влизането му в сила се публикува на Интернет-страницата на Община Димитровград;
4. На наследниците на удостоения с отличието да се изпрати копие от решението на общинския съвет и покана, която съдържа дата, час и място на провеждането на ритуала за удостояване с отличието.
5. В книгата на почетните граждани на Община Димитровград след влизане в сила на решението да се отбележат: трите имена на удостоения, дата на раждане, адрес, номер и дата на решението на Общинския съвет и датата на връчване на отличието;
6. Възлага на кмета на Община Димитровград всички дейности по законосъобразното изпълнение на решението;

 Членове на комисията по чл.26, ал.2 от Наредба № 42 за символиката, отличията и наградите на Община Димитровград:

1. Гергана Кръстева………………………….

2. Венета Колева……………………………..

3. Гроздан Грозев…………………………….

4.Тодор Тодоров……………………………..

5. Антоанета Станчева………………………